Μπράντον Σάντερσον

Ο Μπράντον Σάντερσον (, γενν. 19 Δεκεμβρίου 1975), είναι Αμερικανός συγγραφέας επιστημονικής φαντασίας. Είναι πιο γνωστός για τη σειρά βιβλίων Ομιχλογέννητοι () και για τη σειρά φαντασίας Ο Τροχός του Χρόνου. Το 2010, ο Σάντερσον δημοσίευσε το βιβλίο Ο δρόμος των βασιλέων, το πρώτο από τα δέκα βιβλία της σειράς Το Αρχείο του Θυελλόφωτος (). Ο Σάντερσον εργάστηκε ως συντάκτης για το περιοδικό Leading Edge, ενώ παράλληλα φοιτούσε στο Πανεπιστήμιο Μπρίγκαμ Γιανγκ, όπου παραδίδει περιορισμένο αριθμό διαλέξεων για τη δημιουργική συγγραφή.

 Βιογραφία 
Ο Σάντερσον γεννήθηκε στο Λίνκολν της Νεμπράσκα το 1975. Άρχισε να φοιτά στο Πανεπιστήμιο Μπρίγκαμ Γιανγκ το 1997. Κατά τη διάρκεια της φοίτησης του ανήκε και στο προσωπικό σύνταξης του περιοδικού Leading Edge, το οποίο εκδίδει τακτικά το πανεπιστήμιο. Ολοκλήρωσε τις μεταπτυχιακές του σπουδές στο αντικείμενο της δημιουργικής συγγραφής το 2005. Το 2006 παντρεύτηκε την Έμιλυ Μπούσμαν, η οποία αργότερα έγινε διευθύντρια των επιχειρήσεών του. Έχουν τρία παιδιά και ζουν στο Αμέρικαν Φορκ, στην πολιτεία της Γιούτα.

 Λογοτεχνικό έργο 
Το πρώτο μυθιστόρημα του Σάντερσον, με τίτλο Elantris, δημοσιεύτηκε 21 Απριλίου 2005 από την Tor Books και απέσπασε θετικές κριτικές. Στη συνέχεια το 2006 εκδόθηκε το πρώτο βιβλίο της σειράς Ομιχλογέννητοι, Η ύστατη αυτοκρατορία (). Το 2007 ακολούθησε το επόμενο βιβλίο της σειράς Ομιχλογέννητοι με τίτλο Το πηγάδι της ανάληψης (). Το ίδιο έτος εκδόθηκε το βιβλίο Alcatraz Versus the Evil Librarians. Το 2008 εκδόθηκε το τρίτο και τελευταίο βιβλίο της σειράς Ομιχλογέννητοι, με τίτλο Ο ήρωας των αιώνων (), καθώς και το δεύτερο βιβλίο της σειράς Αλκατράζ () με τίτλο Alcatraz Versus the Scrivener's Bones. Το 2009 η Tor Books εξέδωσε το βιβλίο Πολεμοφόρος (), καθώς και το τρίτο βιβλίο της σειράς Αλκατράζ με τίτλο Alcatraz Versus the Knights of Crystallia.

Μετά τον θάνατο του Ρόμπερτ Τζόρνταν τον Σεπτέμβριο του 2007, ο Σάντερσον επιλέχτηκε από τη χήρα του Ρόμπερτ Τζόρνταν και εκδότρια Χάριετ ΜακΝτάουγκαλ για να ολοκληρώσει το τελευταίο βιβλίο της σειράς Ο Τροχός του Χρόνου. Η ΜακΝτάουγκαλ είχε εντυπωσιαστεί από τη σειρά βιβλίων του Σάντερσον, τη σειρά Ομιχλογέννητοι. Ο Σάντερσον και η Tor Books ανακοίνωσαν τον Δεκέμβριο του 2007 ότι θα εκδοθούν τρία ακόμα βιβλία της σειράς Ο Τροχός του Χρόνου. Το πρώτο βιβλίο της σειράς, Η Απαρχή της Καταιγίδας (), εκδόθηκε στις 27 Οκτωβρίου 2009 και έφτασε στο νούμερο ένα στον κατάλογο μπεστ σέλερ των New York Times στην κατηγορία των βιβλίων φαντασίας.

Το 2010 εκδόθηκε το πρώτο βιβλίο της σειράς Το Αρχείο του Θυελλόφωτος, Ο δρόμος των βασιλέων (). Ένα χρόνο μετά δημοσιεύτηκε το επόμενο βιβλίο της σειράς Ο Τροχός του Χρόνου με τίτλο Οι Πύργοι του Μεσονυχτίου () καθώς και το τέταρτο βιβλίο της σειράς Αλκατράζ, το Alcatraz Versus the Shattered Lens.

Τον Οκτώβριο του 2011, ολοκλήρωσε το ηλεκτρονικό βιβλίο Infinity Blade: Awekening, βασισμένο στο βιντεοπαιχνίδι για συσκευές iOS, Infinity Blade. Τον Νοέμβριο του 2011, δημοσίευσε μια συνέχεια στην τριλογία Ομιχλογέννητοι, τη Mistborn: The Alloy of Law. Αρχικά είχε σχεδιάσει να γράψει το βιβλίο ως αυτόνομο μυθιστόρημα του οποίου τα γεγονότα λαμβάνουν χώρα 300 χρόνια μετά την αρχική τριλογία, αλλά αργότερα επεκτάθηκε σε μια σειρά τεσσάρων βιβλίων. Έκανε το ντεμπούτο του στο νούμερο επτά στον κατάλογο μπεστ σέλερ των New York Times. Στις 31 Αυγούστου 2012 ο Σάντερσον δημοσίευσε ένα μυθιστόρημα επιστημονικής φαντασίας με τίτλο Legion. Μια άλλη σύντομη εργασία, το Emperor's Soul, δημοσιεύτηκε τον Οκτώβριο του 2012. Λίγους μήνες αργότερα, στις 8 Ιανουαρίου, 2013, δόθηκε στη δημοσιότητα, το τελευταίο βιβλίο της σειράς Ο Τροχός του Χρόνου, Η Μνήμη του Φωτός (). Στις 14 Μαΐου 2013, ο Σάντερσον δημοσίευσε το πρώτο βιβλίο μιας νέας σειράς βιβλίων για ενήλικες νεαρής ηλικίας με τίτλο The Rithmatist: Words of Radiance. Το δεύτερο βιβλίο της σειράς, Το Αρχείο του Θυελλόφωτος, δόθηκε στη δημοσιότητα στις 4 Μαρτίου 2014. Το δεύτερο μυθιστόρημα της σειράς Legion: Deep Skin, δημοσιεύθηκε τον Νοέμβριο του 2014. Στις 6 Οκτωβρίου 2015, ο Σάντερσον δημοσίευσε το μυθιστόρημα Shadows of Self, το οποίο αποτελεί συνέχεια του μυθιστορήματος The Alloy of Law και ακολούθησε, στις 16 Ιανουαρίου του 2016 το μυθιστόρημα The Bands of Mourning το έκτο βιβλίο της σειράς Ομιχλογέννητοι. Στις 14 Νοεμβρίου 2017 ο Σάντερσον δημοσίευσε το μυθιστόρημα Oathbringer, το τρίτο βιβλίο της σειράς Το Αρχείο του Θυελλόφωτος. Αργότερα ακολούθησε στις 17 Νοεμβρίου 2020 το Rhythm of War, το τέταρτο βιβλίο της σειράς Το Αρχείο του Θυελλόφωτος και στις 15 Νοεμβρίου 2022 ο Σάντερσον δημοσίευσε το έβδομο βιβλίο της σειράς Ομιχλογέννητοι, The Lost Metal. Στις 6 Δεκεμβρίου 2024 εκδόθηκε το Wind and Truth το πέμπτο βιβλίο της σειράς Το Αρχείο του Θυελλόφωτος.

 Παραπομπές 

Κατηγορία:Αμερικανοί συγγραφείς
Κατηγορία:Αμερικανοί μυθιστοριογράφοι